Suomi yleisurheilun Euroopan-mestaruuskilpailuissa 1971

Suomi yleisurheilun Euroopan-mestaruuskilpailuissa 1971 käsittelee Suomen joukkuetta yleisurheilun Euroopan-mestaruuskilpailuissa Helsingissä 1971.

Ennakko-odotukset
Suomalaisen yleisurheilun terävin kärki alkoi 1970-luvun alussa saavuttaa kansainvälistä huippua yhä useammassa lajissa. Vuoden 1970 tilastoissa suomalaisista parhaiten menestyi keihäänheittäjä Pauli Nevala, joka oli maailmantilaston kärjessä. Nevala kuitenkin loukkasi kätensä pahasti huhtikuussa 1971 eikä vuoden 1964 olympiavoittaja ja hallitseva EM-hopeamitalisti pystynyt osallistumaan Helsingin EM-kisoihin.

EM-kisojen aattona 11 suomalaistulosta oli Euroopan tilastoissa kymmenen parhaan joukossa. 100 metrillä Raimo Vilén oli jaetulla neljännellä sijalla, 1 500 metrillä Pekka Vasala kolmantena ja 5 000 metrillä Lasse Virén yhdeksäntenä. Lisäksi 10 000 metrillä Juha Väätäinen oli toisena, Seppo Tuominen kuudentena ja Lasse Virén seitsemäntenä. Aitajuoksuissa Ari Salin oli 110 metrillä neljäntenä ja 400 metrillä toisena. Kiekonheitossa Pentti Kahma oli seitsemäntenä ja keihäänheitossa Hannu Siitonen kolmantena ja Jorma Kinnunen neljäntenä.Siukonen & Ahola, 1990, s.101

Suomen EM-joukkueeseen valittiin Oulussa järjestettyjen Kalevan kisojen jälkeen 44 urheilijaa, ja joukkuetta täydennettiin vielä viikkoa myöhemmin neljällä urheilijalla. Valituista urheilijoista 10 oli naisia. Tilastojen perusteella suomalaisilta odotettiin kahdesta neljään mitalia.

Menestys
Helsingin EM-kisat muistetaan suomalaisittain parhaiten Juha Väätäisen 5 000 ja 10 000 metrin mestaruuksista. Molempien kilpailuiden voittoajat olivat Suomen ennätyksiä. Muita mitaleja suomalaiset eivät saavuttaneet, mutta pistesijoja (sijat 4-8) kertyi yhteensä peräti 15, mikä osoitti merkittävää edistystä 1960-luvun EM-kisoihin verrattuna.Siukonen & Ahola, 1990, s.104

Neljännen sijan saavuttivat keihäänheittäjä Hannu Siitonen ja 400 metrin juoksija Markku Kukkoaho, joka oli vielä loppusuoralla kilpailun toisella sijalla. Myös Ari Salin  oli mitalisijalla 400 metrin aidoissa vielä loppusuoran puolivälissä, mutta hyytyi lopulta viidenneksi.Siukonen & Ahola, 1990, s.102 Suomalaisten pistesijoista suurimpina yllätyksinä pidettiin Mauri Myllymäen ja Reijo Toivosen viidettä ja kuudetta sijaa pituushypyssä. Kumpikin hyppäsi oman ennätyksensä 785. Kierähdystyyliä käyttäneen Asko Pesosen sijoittumista korkeushypyn viidenneksi pidettiin myös iloisena yllätyksenä.Siukonen & Ahola, 1990, s.107

Suomalaisilla oli myös epäonnea. Raimo Vilén loukkasi jalkansa 100 metrin alkuerässä eikä pystynyt juoksemaan välieriä. Keihäänheitossa Jorma Kinnunen jäi tekniikkaongelmaisena alle 81 metrin tulokseen.Siukonen & Ahola, 1990, s.99 Kymmenottelun keskeyttänyt Markku Juhola kärsi kantapäävammasta, ja korkeushypyssä vuoden 1969 kisojen hopeamitalisti Reijo Vähälä ei jalkavaivaisena selviytynyt loppukilpailuun. Miesten 4 × 400 metrin viestijoukkue tuhri loppukilpailumahdollisuutensa huonoihin vaihtoihin ja ankkurina juossut Kukkoaho paiskasi pettyneenä viestikapulan menemään, minkä vuoksi Suomen juoksu hylättiin. Pekka Päivärinta puolestaan kaatui estejuoksun loppukilpailussa ensimmäisellä vesiesteellä ja jäi viimeiseksi.Siukonen & Ahola, 1990, s.108

Kahdeksan parhaan joukkoon sijoittuneet
 Sija  Nimi  Laji Kultaa  Juha Väätäinen  5 000 metrin juoksu Kultaa  Juha Väätäinen  10 000 metrin juoksu 4 Markku Kukkoaho  400 metrin juoksu 4 Hannu Siitonen  keihäänheitto 5 Mikko Ala-Leppilampi  3 000 metrin estejuoksu 5 Jorma Kinnunen  keihäänheitto 5 Mauri Myllymäki  pituushyppy 5 Asko Pesonen  korkeushyppy 6 Marika Eklund  400 metrin juoksu 6 Pentti Kahma  kiekonheitto 6 Pentti Rummakko  maraton-juoksu 6 Ari Salin  400 metrin aitajuoksu 6 Reijo Toivonen  pituushyppy 7 Lasse Virén  5 000 metrin juoksu 7 Mona-Lisa Strandvall  Riitta Hagman  Ruth Lindfors  Marika Eklund  4 x 400 metrin viesti 8 Jorma Rinne  kiekonheitto 8 Seppo Tuominen  10 000 metrin juoksu

Joukkue
Miehet
Laji Nimi  Sijoitus  loppukilpailussa  Tulos 100 metriä  Raimo Vilén -  alkuerissä 10,8 200 metriä  Ossi Karttunen -  alkuerissä 21,6 400 metriä  Markku Kukkoaho 4  45,73 SE 800 metriä  Markku Aalto  -  välierissä 1.50,6  1 500 metriä  Pekka Vasala 9  3.41,5 5 000 metriä  Juha Väätäinen 1  13.32,49 SE Lasse Virén 7  13.38,6 Rune Holmén 12  13.46,6 10 000 metriä  Juha Väätäinen 1  27.52,78 SE Seppo Tuominen 8  28.17,98 Lasse Virén 17  28.33,12 maraton  Pentti Rummakko 6  2.17.58,8 Kalle Hakkarainen 9  2.18.45,0 Seppo Tuominen -  keskeytti 400 metrin aidat  Ari Salin 6  50,57 Jaakko Tuominen -  välierissä 51,13 3 000 metrin esteet  Mikko Ala-Leppilampi 5  8.31,0 Pekka Päivärinta 11  8.55,4 Tapio Kantanen -  alkuerissä 8.36,0 4 × 400 metriä  Juhani Kotikoski  Ari Salin  Ossi Karttunen  Markku Kukkoaho -  hylättiin alkuerissä korkeushyppy  Asko Pesonen 5  214 Reijo Vähälä -  karsinnassa 208 seiväshyppy  Antti Kalliomäki 9  500 Altti Alarotu 10  490 Risto Ivanoff 12  490 pituushyppy  Mauri Myllymäki 5  785 Reijo Toivonen 6  785 kolmiloikka  Pentti Kuukasjärvi -  karsinnassa 15,83 kuulantyöntö  Pekka Ahnger 9  19,00 Seppo Simola 14  18,27 Matti Yrjölä -  karsinnassa 18,49 kiekonheitto  Pentti Kahma 6  60,64 Jorma Rinne 8  59,22 Risto Myyrä 12  54,16 moukarinheitto  Risto Miettinen -  karsinnassa 64,12 keihäänheitto  Hannu Siitonen 4  83,84 Jorma Kinnunen 5  80,96 Jorma Jaakola -  karsinnassa 74,64 kymmenottelu  Hannu Kyösola 18  7322 Markku Juhola -  keskeytti Jorma Vesala -  keskeytti

Naiset
Laji Nimi  Sijoitus ja tulos 400 metriä  Marika Eklund  loppukilpailussa kuudes (53,4) Mona-Lisa Strandvall  välierässään viides (54,0) 1 500 metriä  Sinikka Tyynelä  alkuerässään kuudes (4.22,0) 100 metrin aidat  Sirkka Norrlund  välierässään seitsemäs (15,6)  4 × 400 metriä  Mona-Lisa Strandvall  Riitta Hagman  Ruth Lindfors  Marika Eklund  loppukilpailussa seitsemäs (3.37,2 SE)  pituushyppy  Tuula Rautanen  karsinnassa 14. (601) kuulantyöntö  Christine Barck  loppukilpailussa 14. (14,42) keihäänheitto  Kirsti Launela  karsinnassa 15. (50,94) viisiottelu  Hannele Harju  19. (4279)

Lähteet



Viitteet

Luokka: Suomi yleisurheilun Euroopan-mestaruuskilpailuissa